**KLASA: 022-06/20-01/9**

**URBROJ: 2211/01-380/1-9-03-20-3**

**U Zlataru, 10.07.2020. godine**

**SKRAĆENI ZAPISNIK**

 **s 32. sjednice Školskog odbora, održane 10.07.2020.g.**

Započeto u 12:00 sati.

**Prisutni:**

**-** Nataša Krajačić, predsjednica;

- Dijana Fijačko, članica;

- Josip Petrović, član;

- Goran Šalika, član.

**Odsutni:** Stjepan Pisačić, Krunoslav Klancir, Aleksandra Posarić-Stužić – opravdali izostanak

**Ostali prisutni:** ravnateljica Zdenka Rogina, voditeljica računovodstva Barica Hitrec, psihologinja Marija Vragović i tajnica Natalija Pavlić ujedno i u svojstvu zapisničara.

Konstatira se da su na sjednici prisutna četiri člana Školskog odbora te se može pravovaljano odlučivati.

**Dnevni red:**

1. Verifikacija zaključaka s prethodne sjednice;
2. Donošenje odluke o dopuni Poslovnika o radu kolegijalnih tijela;
3. Zamolba za oslobođenje od plaćanja najma;
4. Završno izvješće o učinkovitosti uključivanja pomoćnika u nastavi u školskoj godini 2019./2020. – Baltazar 4;
5. Izvješće o provedbi školskog preventivnog programa za šk.god. 2019./2020.;
6. Prijedlog za I. izmjenu financijskog plana za 2020. god.;
7. Prijedlog financijskog izvješća za razdoblje 01.01.2020. – 30.06.2020. god.
8. Razno – pitanja i prijedlozi.

Predsjednica Školskog odbora je podnijela dnevni red na glasovanje.

Konstatira se da je isti jednoglasno usvojen.

**Ad.1.**

Tajnica Natalija Pavlić prisutne članove je podsjetila na zaključke s 31. sjednice Školskog odbora koja je održana 13.02.2020. godine.

Članovi nisu imali primjedbi, te je zapisnik jednoglasno verificiran.

**Ad. 2.**

 Tajnica Natalija Pavlić ukratko je obrazložila prijedlog Odluke o dopuni poslovnika o radu kolegijalnih tijela kojom bi se u hitnim situacijama i posebno opravdanim razlozima sjednice kolegijalnih tijela mogle sazvati i telefonskim putem ili elektroničkom poštom, a održati telefonskim putem ili elektroničkim putem (elektroničkom poštom ili online).

Konstatira se da je odluka jednoglasno donesena.

**Ad 3.**

Tajnica je pročitala zamolbu Ivice Srednoselca, direktora tvrtke McIvek za oslobođenjem od plaćanja najma za samoposlužne aparate za mjesece kada je škola radi Korona virusa bila zatvorena pa nisu bili u mogućnosti ostvariti promet u tom priodu.

 Konstatira se da je molba jednoglasno usvojena.

**Ad. 4.**

Psihologinja Marija Vragović detaljno je iznijela i obrazložila Završno izvješće o učinkovitosti uključivanja pomoćnika u nastavi u školskoj godini 2019./2020. u sklopu projekta

Baltazar 4.

U sklopu navedenog projekta u školi su sudjelovale četiri pomoćnice u nastavi za 4 učenice s teškoćama.

 Konstatira se da je izvješće usvojeno.

**Ad. 5.**

 Psihologinja Marija Vragović detaljno je iznijela i obrazložila Izvješće o provedbi školskog preventivnog programa za 2. polugodište šk.god. 2019./2020. Navedeno izvješće čini sastavni dio ovog zapisnika.

 Konstatira se da je izvješće usvojeno.

**Ad. 6.**

 Voditeljica računovodstva Barica Hitrecobjasnila je da seI. Izmjenom usklađuje

Financijski plan, sukladno Odluci Župana Krapinsko-zagorske županije od 16.06.2020., KLASA:602-01/20-01/10, URBROJ:2140/01-02-20-9. Navedenom Odlukom smanjuju se decentralizirana sredstava za materijalno-financijske rashode za 20 %.

 Sredstva za kapitalna ulaganja prema prijedlogu Županije za 2020. godinu nisu osigurana za Srednju školu Zlatar.

 Rebalansom Grada Zlatara smanjena su planirana sredstva za Školu sa 30.000,00 kn na 5.000,00 kn, zbog novonastale situacije uzrokovane pandemijom COVID-19, te se temeljem obavijesti Grada Zlatara, I. Izmjenom usklađuje Financijski plan.

Nakon provedene rasprave konstatira se da je I. izmjena Financijskog plana jednoglasno usvojena.

**Ad. 7.**

 Voditeljica računovodstva Barica Hitrec detaljno je obrazložila Financijsko izvješće za razdoblje od 01.01.2020. do 30.06.2020. koje se nalazi u privitku.

Financijsko izvješće je jednoglasno usvojeno.

**Ad 8.**

Ravnateljica je nazočne informirala o upisima u školsku godinu 2020./2021.

Nitko od prisutnih nije imo pitanja ni prijedloge te je sjednica zaključena u 13:00 sati.

 **ZAPISNIČARKA PREDSJEDNICA**

 **ŠKOLSKOG ODBORA**

 **Natalija Pavlić, mag.iur. Nataša Krajačić, prof.**

 **v.r. v.r.**